**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ** ՆԻՍՏԻ

ԱՐՁԱՆԱԳՐԱՅԻՆ ՈՐՈՇՈՒՄ

\_\_\_\_\_\_\_\_\_\_\_\_\_\_2017 թվականի N

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԵՎ ՄԻՋԻՆ ՄԱՍՆԱԳԻՏԱԿԱՆ ԿՐԹՈՒԹՅԱՆ ԵՎ ՈՒՍՈՒՑՄԱՆ 2017-2021 ԹՎԱԿԱՆՆԵՐԻ ԲԱՐԵՓՈԽՈՒՄՆԵՐԻ ԾՐԱԳՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ

------------------------------------------------------------------------------------------------------

1. Հավանություն տալ Հայաստանի Հանրապետության նախնական մասնագիտական (արհեստագործական) և միջին մասնագիտական կրթության և ուսուցման 2017-2021 թվականների բարեփոխումների ծրագրին և դրա իրականացման միջոցառումների ժամանակացույցին` համաձայն NN 1 և 2 հավելվածների:
2. Հայաստանի Հանրապետության կրթության և գիտության նախարարին` մինչև յուրաքանչյուր տարվա դեկտեմբերի 24-ը Հայաստանի Հանրապե­տու­թյան կառավարություն ներկայացնել տարեկան հաշվետվություն սույն որոշմամբ հավանության արժանացած ՀՀ նախնական մասնագիտական (արհեստագործական) և միջին մասնագիտական կրթության և ուսուցման 2017-2021 թվականների բարեփոխումների ծրագրի կատարման ընթացքի վերաբերյալ:

Հավելված N 1

**Ծ Ր Ա Գ Ի Ր**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԵՎ ՄԻՋԻՆ ՄԱՍՆԱԳԻՏԱԿԱՆ ԿՐԹՈՒԹՅԱՆ ԵՎ ՈՒՍՈՒՑՄԱՆ 2017-2021 ԹԹ. ԲԱՐԵՓՈԽՈՒՄՆԵՐԻ**

1. **ՆԵՐԱԾՈՒԹՅՈՒՆ**
2. Հայաստանի Հանրապետության նախնական մասնագիտական (արհեստագործական) և միջին մասնագիտական կրթության համալիր բարեփոխումների իրականացումը, կրթության որակի և արդյունավետության բարձրացումը պետության քաղաքականության իրականացման գերակա ուղղություններից են:
3. Հայաստանի Հանրապետության նախնական մասնագիտական (արհեստագործական) և միջին մասնագիտական կրթության և ուսուցման 2017-2021թթ. բարեփոխումների ծրագիրը (այսուհետ` Ծրագիր) մշակվել է համաձայն «Նախնական մասնագիտական (արհեստագործական) և միջին մասնագիտական կրթության մասին» ՀՀ Օրենքի 5–րդ հոդվածի 2-րդ կետի 2)-րդ ենթակետի և ՀՀ Կառավարության 2017 թ. հունվ. 12-ի N122-Ն որոշմամբ հաստատված N1 հավելվածի 100-րդ կետի:
4. Ծրագիրը մշակվել է՝ հիմք ընդունելով ՀՀ Կառավարության 2014 թ. մարտի 27-ի N 442-Ն որոշմամբ հաստատված Հայաստանի Հանրապետության 2014-2025թթ. հեռանկարային զարգացման ռազմավարական ծրագրի նպատակադրումները, ՀՀ Կառավարության 2017-2022թթ. գործունեության ծրագիրը, մինչև 2030 թ. Կայուն զարգացման 4-րդ նպատակի թիրախները, Եվրոպական Միության (ԵՄ) կողմից Հայաստանին տրամադրվող բյուջետային աջակցության շրջանակում իրականացվող ծրագրի դրույթները, ինչպես նաև նախնական և միջին մասնագիտական կրթության ոլորտի վերջին տարիների ձեռքբերումներն ու մարտահրավերները:
5. Ծրագիրն ուղղորդված է ապահովելու նախնական (արհեստագործական) և միջին մասնագիտական կրթության (այսուհետ` Ն(Ա)ՄՄԿ) և ուսուցման ոլորտի կայուն զարգացումը` նախանշելով ոլորտի բարեփոխումների հիմնական ուղղությունները:
6. Ն(Ա)ՄՄԿ ոլորտի բարեփոխումներն ուղղված են կրթության բովանդակության և կառուցակարգերի արդիականացմանը, կառավարման արդյունավետության բարձրացմանն ու նյութատեխնիկական բազայի ամրապնդմանը՝ Եվրոպայում այդ համակարգի զարգացման միտումներին համապատասխան:
7. **ՆԱԽՆԱԿԱՆ (ԱՐՀԵՍՏԱԳՈՐԾԱԿԱՆ) ԵՎ ՄԻՋԻՆ ՄԱՍՆԱԳԻՏԱԿԱՆ ԿՐԹՈՒԹՅԱՆ ՈԼՈՐՏԻ ԱՌԿԱ ԻՐԱՎԻՃԱԿԸ**
8. Հայաստանում Ն(Ա)ՄՄԿ ոլորտը կարևորվում է որպես երկրի սոցիալ-տնտեսական կայուն զարգացման նախապայմաններից մեկը: Այդ ոլորտի առաջանցիկ զարգացման ապահովումը պայմանավորված է կրթության որակի, արդյունավետության և մատչելիության բարձրացմամբ:
9. Միջազգային մակարդակով մասնագիտական կրթության և ուսուցման (ՄԿՈՒ) ոլորտում բարեփոխումների և արդիականացման ընդհանուր սկզբունքների և մոտեցումների ձևավորման համակարգման ջանքերով զբաղվում են Գերմանիայի միջազգային համագործակցության ընկերությունը (ԳՄՀԸ), Եվրոպական կրթական հիմնադրամը (ԵԿՀ), Աշխատանքի միջազգային կազմակերպությունը (ԱՄԿ), ԵՄ-ը, Ավստրիայի զարգացման գործակալությունը (ԱԶԳ) և ուրիշները: Ն(Ա)ՄՄԿ ընդհանուր տարածքի ձևավորման ջանքեր են ներդրվում նաև Կոպենհագենյան և Թուրինյան գործընթացների շրջանակներում:
10. Մասնագիտական կրթության համակարգի զարգացումն ընթանում է արտաքին և ներքին գործոնների, միջազգային և ազգային միտումների և հակասությունների համատեքստում: ՀՀ նախնական (արհեստագործական) և միջին մասնագիտական կրթության համակարգի իրավիճակի և զարգացման հեռանկարների վրա ազդող արտաքին և ներքին գործոններ են.
    1. արտաքին գործոններ`

ա. տնտեսության գլոբալացումը, որն ուղեկցվում է ակադեմիական և աշխատանքային շարժունության ավելացմամբ, որը պահանջում է աշխատողների որակավորման համապատասխանությունը,

բ. մի շարք մասնագիտությունների արդիականությունը կորցնելու պատճառով դրանց արդիականացման անհրաժեշտությունը և նոր մասնագիտությունների առաջացումը,

գ. նոր տեխնոլոգիաների զարգացումը և նորարարությունները, որոնք հանգեցնում են արդյունաբերական արտադրություն­ներում, տնտեսության և սոցիալական ոլորտներում արագ փոփոխությունների, այդ թվում՝ արտադրության նկատմամբ բնապահպանական պահանջների բարձրացման (էներգախնայողություն, էներգիայի այլընտրանքային աղբյուր­ներ, «կանաչ» տեխնոլոգիաներ և այլն),

դ. միջազգայնացումը կրթության ոլորտում,

ե. տնտեսական ճգնաժամերը և գործազրկության վտանգը,

զ. բացասական ժողովրդագրական միտումները,

է. կադրերի պատրաստման կորպորատիվ համակարգերի զարգացումը:

* 1. ներքին գործոններ՝

ա. տնտեսության գերակա ճյուղերի և երկրի տարածաշրջանների զարգացման պետական ծրագրերը,



բ. աշխատա­տեղերում միջին օղակի կադրերի փոխարինման միտումը բարձրագույն կրթությամբ մասնագետներով, մինչդեռ այդ աշխատանքը չի պահանջում բարձրագույն կրթության առկայություն,

գ. Ն(Ա)ՄՄԿ համակարգի իներցիոն ընթացքը մասնագիտական կրթության կայացման նոր պարադիգմում, որը պետք է համապատասխանի գիտելիքների վրա հիմնված հետարդյունաբերական հասարակության խնդիրներին,


դ. Ն(Ա)ՄՄԿ հաստատությունների դասա­վան­դողների համակազմի ծերացում և նրանց հիմնական մասի մոտ մանկավարժական կարողությունների բացակայությունը, որոնք անհրաժեշտ են կադրերի պատրաստման արդիականաց­ման համար,

ե. Ն(Ա)ՄՄԿ հաստատությունների նյութատեխ­նիկական բազայի և ուսանողական հանրակացարանների կարգավիճակի մի շարք ցուցանիշների անբավարարությունը կամ բացակայու­թյունը:


1. Արտաքին և ներքին գործոնների հանրագումարը մարտահրավեր է գործող Ն(Ա)ՄՄԿ համակարգի համար, որը զարգացման և արդիականացման խնդիրները տանում է գերակա խնդիրների շարք: Բացի դրանից, 16-24 տարեկան երիտասարդների թվաքանակի նվազման կանխատեսումների համատեքստում այդ համակարգում կդիտարկվեն նյութական և մարդկային ռեսուրսների դուրսմղում:
2. Կազմակերպությունների և ձեռնարկությունների կադրային ներուժի զարգացման ոլորտում նշանակալի միտումներից է սեփական կենտրոնների և համակազմի ուսուցման ծրագրերի ստեղծումը: Գործատուները նախապատվություն են տալիս իրենց աշխատողներին ուսուցանելու և կատարելագործելու սեփական կրթական ստորաբաժանումների հենքով: Ընդհանուր առմամբ, այսպիսի իրավիճակը համահունչ է համաշխարհային միտումներին՝ աշխատակիցների վերապատրաստման ներկազմակերպական դերի բարձրացմանը: Այս խնդիրը առավել զգացվում է նորարարական և բարձր տեխնոլոգիաների ոլորտներում:
3. Դեռևս չի ավարտվել կրթության որակի գնահատման համակարգի ձևավորումը, անհրաժեշտ է բարձրացնել կրթական հաստատությունների գործունեության արդյունքների տեղեկատվության թափանցիկությունը՝ կրթության մշտադիտարկման հիման վրա: Հետադարձ կապի թուլությունը արգելք է մրցակցության զարգացման, արդյունավետության բարձրացման և կրթական ծառայությունների մատչելիության համար: Առաջանում է հատվածական և չհամակարգված գործողությունների, հավաստի և արդիական տեղեկատվության բացակայության վտանգ բանվորական կադրերի և միջին օղակի մասնագետների պատրաստման ոլորտում պետական քաղաքականության ձևավորման և իրականացման համար, ինչպես նաև որոշ տարածաշրջանների ետ մնալը նոր կազմակերպական-տնտեսական մեխանիզմների իրականացումից, կրթության և մանկավարժության նոր մոտեցումներից:
4. Ն(Ա)ՄՄԿ բնագավառում պետական քաղաքականության խնդիրներից է այդ համակարգի զարգացումը և մրցունակության բարձրացումը:
5. 2016/2017 ուս. տարում հանրապետությունում գործել են Ն(Ա)ՄՄԿ ծրագրեր իրականացնող 56 պետական ուսումնական հաստատություններ (25 նախնական մասնագիտական ուսումնական հաստատություն, 26 միջին մասնագիտական ուսումնական հաստատություն, 4 կրթահամալիր, 1 բարձրագույն ուսումնական հաստատություն), որոնցում սովորում են շուրջ 7300 ուսանողներ (այդ թվում` 7191-ը` անվճար հիմունքներով): Բոլոր 25 արհեստագործական պետական ուսումնարանները գործում են ՀՀ կրթության և գիտության նախարարության ենթակայությամբ և դրանցում աշխատում են շուրջ 870 դասախոսներ ու արտադրական ուսուցման վարպետներ: Նախնական մասնագիտական (արհեստագործական) ուսումնական ծրագիր իրականացվում է նաև «ՀՀ Ոստիկանության կրթահամալիր» ՊՈԱԿ-ում:



Նախնական մասնագիտական (արհեստագործական) և միջին մասնագիտական կրթական ծրագրեր իրականացնում են թվով 102 ուսումնարաններ, քոլեջներ, կրթահամալիրներ, հիմնադրամներ և բուհեր:




Ուսումնառությունն իրականացվել է հիմնական և միջնակարգ կրթության հիմքի վրա: Ուսանողների թվաքանակը կազմել է 6 874, որոնց 27,1%-ը կանայք են: Անվճար ուսուցման համակարգում սովորել է ուսանողների 97,9%-ը, իսկ վճարովի` 2,1%-ը:



81 միջին մասնագիտական պետական ուսումնական հաստատություններում ուսանողների թվաքանակը կազմել է 21 225, որոնց 46,3%-ը կանայք են: Վճարովի ուսուցման համակարգում սովորել է ուսանողների 36.2%-ը, իսկ անվճար` 63.8%-ը: Ուսանողների համախառն ընդգրկվածության ցուցանիշը կազմել է 7,2% (կանանց` 4,2%, տղամարդկանց` 9,8%): Ուսանողների 91,9%-ը (անվճար ուսուցմամբ ուսանողների` 93,9%-ը) ստացել է կրթաթոշակ (4 000 դրամից ավելի):

1. Հանրապետության 97 միջին մասնագիտական պետական և ոչ պետական ուսումնական հաստատություններում 2015/2016 ուս. տարում սովորել է 24 300 (կանայք` 54,4%) մարդ: Ուսումնառությունն իրականացվել է հիմնական և միջնակարգ կրթության հիմքի վրա: Ուսանողների համախառն ընդգրկվածության ցուցանիշը կազմել է 10,9% (կանանց` 12,5%, տղամարդկանց` 9,5%): 16 միջին մասնագիտական ոչ պետական ուսումնական հաստատություններում ուսանողների թվաքանակը կազմել է 1 563, որոնց 67,0%-ը կանայք են:

Միջին մասնագիտական ուսումնական հաստատություններում սովորող օտարերկրյա ուսանողների թվաքանակը կազմել է 434, որից 275-ը՝ կանայք: Միջին մասնագիտական պետական ուսումնական հաստատությունների հանրակացարանի կարիք ունեցող 432 ուսանողների 75,0%-ն է ապահովված հանրակացարանով:



1. 2015 թ. վերանայվել և ՀՀ Կառավարության 2015 թ. հոկտեմբերի 1-ի «Հայաստանի Հանրապետության կառավարության 2006 թ. հունվարի 12-ի N 73-Ն որոշման մեջ փոփոխություններ կատարելու մասին» N 1139-Ն որոշմամբ հաստատվել են Ն(Ա)ՄՄԿ մաս­­նա­գիտու­թյուն­­ների ցանկերը` ըստ կրթական ծրագրերի, ուսուցման հիմքի, ձևի, տևողու­թյան և որա­կավո­րում­ների, որոնք ներառում են արհեստագործական կրթության 113 մասնագի­տություն` 283 որակա­վորմամբ, որոնցից ներկայումս ուսուցանվում է շուրջ 55 մասնագիտություն, միջին մասնագի­տական կրթության 247 մասնագիտություն` շուրջ 252 որակավորմամբ, որոնցից ներկայումս ուսուցանվում է շուրջ 100 մասնագիտություն:
2. Վերջին տարիների ընթացքում շարունակվել են Ն(Ա)ՄՄԿ ոլորտում իրականացվող բարեփոխումները` ուղղված կրթության որակի բարելավ­մանն ու մատչելիության բարձրացմանը, ինչպես նաև կառավարման համակարգի արդյունավե­տության զարգացմանը:
3. Ոլորտում իրականացվող բարեփոխումներին զգալի աջակցություն է ցուցաբերվել ինչպես պետական բյուջեից, այն­պես էլ միջազգային կազմակերպությունների կողմից: Բարեփոխումների ուղղությամբ իրականացվել են հետևյալ քայլերը.
4. 2013 թ. ստորագրվել և ՀՀ Նախագահի դեկտ. 23-ի ՆՀ-331-Ն հրամա­նագրով հաս­տատվել է ԵՄ կողմից ֆինանսավորվող «Մասնագիտական կրթության և ուսուցման բարեփոխման շարունակություն և զբաղվածության հայեցա­կարգի մշակում» ծրագրի ֆինանսավորման համաձայնագրի թիվ 3 լրացումը», որի նպատակն է՝ ապահովել այդ հա­մակարգի շարունակական բարեփոխումները, ինչպես նաև բարելավել կառավարման համա­կարգը:
5. ՀՀ Կառավարության 2013 թ. նոյ. 28-ի N1330-Ն որոշմամբ հաստատվել է ՀՀ Ն(Ա)ՄՄԿ ծրագրեր իրականացնող պետական ուսումնական հաստատություններում ուսանողական նպաստ և պետական կրթաթոշակ տրամադրելու կարգը:
6. 2014 թ. մշակվել և հաստատվել են նշված ոլորտը կարգավորող մի շարք իրավական ակտեր, մասնավորապես`

ա. Ն(Ա)ՄՄԿ ուսում­նական հաստա­տության ղեկավարման իրավունքի հավաստագրման քննության կազմակերպ­ման և հավաս­տագրման, հավաս­տագրման հանձնաժողովի կազմավորման և գործունեության կարգը,

բ. Ն(Ա)ՄՄԿ ուսումնա­կան հաստատու­թյան ղեկավարման իրավունք (հավաստագիր) ստանալու նպատակով դիմած անձին վերապատ­րաստող կազմակերպության ընտրության (երաշխավորման) և դիմած անձի վերա­պատրաստման կարգը,

գ. Ն(Ա)ՄՄԿ ծրագրեր իրակա­նացնող պետական ուսումնական հաստատությունների դասախոսների և արտադրա­կան ուսուցման վարպետ­ների վերապատրաստման կարգը,


դ. Ն(Ա)ՄՄԿ ուսում­նական հաստա­տության տնօրենի ընտրության կարգը,

ե. Ն(Ա)ՄՄԿ ծրագրեր իրակա­նացնող պետական ուսումնական հաստատություններ ՀՀ սահմանամերձ կամ բարձրլեռ­նային բնակավայրերի քաղաքացիների ընդունելության ու գործուղման կարգը,

զ. Ն(Ա)ՄՄԿ ոլորտում կրեդի­տային համակարգով ուսումնառության օրինակելի կարգը,


է. ՀՀ կրթության որակավորումների ազգային շրջանակին համապատասխան՝ ամբողջությամբ վերանայվել են Ն(Ա)ՄՄԿ մասնագիտությունների` ըստ ուսուցման հիմքի, ձևի, տևողության և որակա­վո­րում­ների ցանկերը:

1. Մշակվել են Ն(Ա)ՄՄԿ մասնագիտությունների և որակավորումների պետական կրթական 167 չափորոշիչներ, համապատասխան ուսումնական պլաններ ու մոդուլային ծրագրեր:
2. Վերանայվել են նախկինում մշակված Ն(Ա)ՄՄԿ 40 մասնագիտությունների ու որակավորումների պետական կրթական չափորոշիչներ, որոնց համապատաս­խան կազմվել են ուսումնական պլաններ և մոդուլային ուսումնական ծրագրեր:
3. Մշակվել և Մասնագիտական կրթության և ուսուցման զարգացման ազգային խորհրդի 2014 թ. դեկտ. 23-ի նիստով հաստատվել են Ն(Ա)ՄՄԿ պլանավորման և կատարողականի կառավարման համակարգի մոդելը և դրա հիման վրա մշակված վերապատրաստման ծրագիրը:




2015 թ. իրականացվել է վերապատրաստում ուսումնական հաստատությունների տնօրենների, տնօրենների տեղակալների, կոլեգիալ կառավարման խորհրդի անդամների, ՀՀ Կրթության և գիտության նախարարության, Մասնագիտական կրթության և ուսուցման զարգացման ազգային կենտրոնը և Ուսուցման ազգային հիմնադրամի 184 աշխատակիցների համար:

1. Ն(Ա)ՄՄԿ ուսում­նական հաստատության ղեկավարման իրավունք (հավաստագիր) ստանալու նպատակով 2017 թ. կազմակերպվել է 4 վերապատրաստման և 4 հավաստագրման գործընթաց, որի արդյուն­քում 151 վերապատրաստված անձից 115 ստացել են ուսումնական հաստատության ղեկավարման իրավունք (հավաս­տագիր):
2. Մասնագիտական կրթության համակարգի աշխատողների և այդ համակարգի աշխատանք­ներում ներգրավված այլ համակազմերի անձանց համար իրականացվել են վերապատրաստում­ներ, որոնց ընթացքում վերապատրաստվել են շուրջ 2500 անձ:



1. Իրականացվել են աշխա­տանք­ներ 22 Ն(Ա)ՄՄԿ ուսում­նա­կան հաստատու­թյուննե­րում կարիե­րայի կենտրոնների ներդրման և գործարկման ուղղությամբ: Իրականացվել են մշտադիտարկման աշխատանքներ՝ ուղղված ՄԿՈՒ ուսումնական հաստատություն­ներում 2014 թ. ընթացքում կարիերայի պատասխանատուների պատրաստման և կարիերայի ուղղորդման աշխատանքների իրականացման գնահատմանն ու ուսումնասիրմանը: Մշակվել և «Մասնագիտական կողմնորոշման մեթոդական կենտրոն» ՊՈԱԿ-ի Միջգերատեսչական մեթոդա­կան խորհրդի կողմից հաստատվել է «Կարիերայի կառավարում» մոդուլային ծրագիրը:



1. Ն(Ա)ՄՄԿ 2015 թ. պետական բյուջեից հատկացվել է 2,577.5 մլն դրամ՝ 7,0 հազար սովորողի ուսուցման գծով, միջին մասնագիտական կրթության գծով` 6,343.3 մլն դրամ՝ 13,4 հազար սովորողի ուսուցման գծով:
2. 2016 թ. հատկացվել է 10,715.1 մլն դրամ` Ն(Ա)ՄՄԿ մեջ ընդգրկվող, համապատաս­խա­նաբար, 6,7 և 14,7 հազար սովորող­ների ուսուցման գծով: 2017 թ. նախատեսվում է հատկացնել 11,052.1 մլն դրամ, որից 2,594,0 մլն դրամ` նախնական մասնագիտական և 8,458.1 մլն դրամ` միջին մասնագիտական կրթությանը:
3. **ԾՐԱԳՐԻ ՆՊԱՏԱԿԸ ԵՎ ԽՆԴԻՐՆԵՐԸ**
4. Հայաստանի Հանրապետությունում Ն(Ա)ՄՄԿ ոլորտի կայուն զարգացումը պայմանավորված է երկրում տնտեսական և հասարակական նոր հարաբերությունների համար անհրաժեշտ պայմանների ապահովմամբ: Համաշխարհային նոր մարտահրավերների և մրցակցության ներկայիս պայմաններում առանձնահատուկ կարևորվում են նախնական և միջին մասնագիտական կրթության արդյունավետ կազմակերպման ու պլանավորման հիմնախնդիրները:
5. Ն(Ա)ՄՄԿ ոլորտի զարգացման քաղաքականությունն ուղղորդված է ապահովելու որակյալ անհրաժեշտ և համապատասխան պատրաստվածություն ունեցող երիտասարդների ու մեծահասակաների թվաքանակի զգալի ավելացումը՝ վերջիններիս համար արժանապատիվ աշխատանք գտնելու, գործազրկությունը նվազեցնելու և գործարարությունը խթանելու նպատակով:
6. Նկատի ունենալով մարդկային ռեսուրսների հույժ կարևորությունը երկրի երկարատև սոցիալ-տնտեսական զարգացման գործում, մասնագիտական կրթությունը ծրագրային ժամանակահատվածում պետք է լինի ոլորտի հաջորդ գերակայությունը: Մասնագիտական կրթության զարգացման ծրագրային հիմնական ուղղությունները համապատասխանում են Բոլոնիայի և Թուրինի գործընթացներին:
7. Ծրագիրը միտված է ստեղծելու Ն(Ա)ՄՄԿ համակարգի ճկուն ցանց, որը կառավարման և տեխնիկական հմտությունների ձևավորման համատեքստում կնպաստի որակավորումների բարձրացմանը` ուղղված երկրի սոցիալ-տնտեսական կայուն զարգացման ապահովմանը:
8. Ծրագիրն ուղղորդված է ապահովելու Ն(Ա)ՄՄԿ համակարգի կատարելագործումն ու արդիականացումը` ստեղծելով հիմնարար պայմաններ ոլորտի կայուն զարգացման համար, ինչպես նաև օրենսդրական դաշտի փոփոխությունների միջոցով:
9. Ծրագրի նպատակն է` Ն(Ա)ՄՄԿ ոլորտում իրականացնելով արմատական բարեփոխումներ, էականորեն բարձրացնել նախնական և միջին մասնագիտական կրթության որակը, կառավարման համակարգի արդյունավետությունը, հզորացնել ինստիտուցիոնալ և մարդկային կարողությունները, արդիականացնել բովանդակությունը` ապահովելով դրա համապատասխանությունը աշխատաշուկայի արդի պահանջներին, բարձրացնել նշված ոլորտի ծախսային արդյունավետությունը, ինչպես նաև երկխոսությունը սոցիալական գործընկերների հետ:
10. 5-ամյա ծրագրի շրջանակներում Ն(Ա)ՄՄԿ ոլորտի զարգացման հիմնական խնդիրներն են.
11. արհեստագործական և միջին մասնագիտական կրթության համակարգի ու ուսումնական հաստատությունների արդյունավետության բարձրացում,
12. արհեստագործական և միջին մասնագիտական կրթության որակի բարձրացում ու դրա համապատասխանեցում աշխատաշուկայի պահանջներին, շրջանավարտների զբաղվածու­նա­կության խթանում,
13. բնակչության բոլոր խավերի համար նախնական և միջին մասնագիտական կրթության մատչելիության ապահովում,
14. Ն(Ա)ՄՄԿ շրջանավարտների շարունակական կրթության ապահովում,
15. ինստիտուցիոնալ և մարդկային կարողությունների հզորացում,
16. Ն(Ա)ՄՄԿ որակավորումների համակարգի համապատասխանեցում որակավորումների եվրոպական շրջանակին,
17. միջազգային ցանցերում մասնակցության ընդլայնում,
18. կրթական ծրագրերի համապատասխանեցում երկրի սոցիալ-տնտեսական զարգացման պահանջներին,
19. գյուղատնտեսության ոլորտում Ն(Ա)ՄՄԿ արդիականացում,
20. գյուղատնտեսական ճյուղի Ն(Ա)ՄՄԿ հաստատությունների վերանորոգում և վերակառուցում` ներդնելով նաև Էներգաարդյունավետ համակարգ և ապահովելով կրթության առանձնահատուկ պայմանների կարիք ունեցող անձանց համար նշված հաստատությունների հասանելիությունը,
21. ձեռներեցության մոդուլի պարտադիր ներառմամբ Ն(Ա)ՄՄԿ պետական կրթական չափորոշիչների և համապատասխան ուսումնական պլանների ներդնում՝ հատկապես գյուղատնտեսության ոլորտի և գյուղատնտեսությանն առնչվող մասնագիտություններում,
22. Ն(Ա)ՄՄԿ հաստատություններում համապատասխան մասնագետներով համալրված կարիերայի ուղղորդման միավորների ստեղծում, ուսումնական հաստատությունների և գործատուների միջև համագործակցության ընդլայնում,
23. մասնագիտական ուսումնական հաստատությունների մասնակցություն մեծահասակների կրթության կազմակերպման ու իրականացման գործում,
24. Ն(Ա)ՄՄԿ կառավարման համակարգի թվայնացում, հաստատությունների հաշվետվողականության և գործունեության թափանցիկության ու հրապարակայնության բարձրացում,
25. կրթական ծրագրերի կառուցվածքային և բովանդակային վերափոխում` ուղղորդելով դրանք դեպի ուսումնառության վերջնարդյունքները, ինչպես նաև շրջանավարտների զբաղվածունակության բարձրացմանը և մասնագիտական կոմպետենցիաների համապատասխանեցմանը աշխատուժի շուկայի արդի պահանջներին,
26. Ն(Ա)ՄՄԿ հաստատությունների խոշորացում` այդ թվում մասնագիտական կրթական ծրագրերի միավորում, ձևավորելով նոր ցանցային և համագործակցային համակարգ:
27. Ն(Ա)ՄՄԿ ոլորտում սոցիալական գործընկերների և գործատուների նպատակային ու արդյունավետ ներգրավմանն ուղղված մեխանիզմների մշակումը նույնպես կնպաստի ոլորտի կայուն զարգացմանը: Ծրագիրն ուղղված է ձևավորելու և բարձրացնելու Ն(Ա)ՄՄԿ ոլորտի ու աշխատաշուկայի հետ երկխոսությունը` արագ արձագանքելով զարգացող տնտեսության բոլոր ճյուղերի պահանջներին:
28. **ԲԱՐԵՓՈԽՈՒՄՆԵՐԻ ՀԻՄՆԱԿԱՆ ԾՐԱԳՐԱՅԻՆ ՈՒՂՂՈՒԹՅՈՒՆՆԵՐԸ ԵՎ ԻՐԱԿԱՆԱՑՄԱՆ ՍԿԶԲՈՒՆՔՆԵՐԸ**
29. Համաշխարհային նոր մարտահրավերների պայմաններում հատուկ նշանակություն է ստանում Ն(Ա)ՄՄԿ արդիականացման քաղաքականության տնտեսական մեխանիզմի հիմնավորումը: Կրթության և տնտեսության միջև գոյություն ունի փոխադարձ կապ: Տնտեսության զարգացման մակարդակից և սոցիալ-տնտեսական հարաբերություններից է կախված կրթության վիճակը և զարգացման մակարդակը, իսկ կրթության որակը որոշում է տնտեսության արդյունավետությունը:
30. Ն(Ա)ՄՄԿ ոլորտը պետք է ուղղված լինի կրթության ժամանակակից որակին՝ սոցիալ-տնտեսական պայմանների փոփոխություններին և հասարակության պահանջարկին համապատասխան: Ն(Ա)ՄՄԿ պատասխանատու է այն ռեսուրսի որակի համար, առանց որի հնարավոր չէ ապահովել տնտեսության և ամբողջ հասարակության նորարարական զարգացումը: Նշված համակարգը տնտեսության արդիականացման պայմաններում ճնշվում է սոցիալ-տնտեսական միջավայրի առանցքային գործոնների ազդեցությամբ առավել շատ, քան մասնագիտական կրթական ծառայությունների ոլորտի այլ հատվածները:
31. Վերջին տարիներին միջին մասնագիտական կրթական հաստատությունների նյութատեխնիկական բազայի արդիականացման էական փոփոխություններ չեն կատարվել: Նշված ուսումնական հաստատությունների նյութատեխնիկական և ուսումնական արտադրական բազայի ակնհայտ ետ մնալը ժամանակակից բարձր տեխնոլոգիական արդյունաբերությունից հանգեցնում է տնտեսության պահանջների անհամապատասխանության:
32. Ներկայիս շուկայական տնտեսության պայմաններում պետության մասնավոր հատվածի զարգացումը չի կարող մենաշնորհ մնալ պատվիրատու և ներդրող կադրերի պատրաստման գործում, իսկ կրթական հաստատությունը՝ որպես բյուջե սպառող: Ձեռնարկությունների մեծ մասը կորցրել է նախորդ տարիներին իրենց բնորոշ կրթական հաստատություններին սարքավորումներով և գործիքներով ապահովելու հետաքրքրվածությունը: Նախկինում գոյություն ունեցող աշխատանքային հարաբերությունների ձևերն էական փոփոխություններ են կրել: Իրականանում է անցում պետության կողմից համապարփակ կառավարումից սոցիալական գործընկերության, այսինքն՝ այդ հարաբերությունների պայմանագրային կառավարման:
33. Հասարակության շերտավորման պայմաններում կարիքավոր բնակչության տարածքային շարժունության նվազեցումը և կրթության արժեքի աճն էապես ազդում են Ն(Ա)ՄՄԿ սոցիալական նշանակության աճի վրա, որը կարևոր դերակատարում ունի ոչ միայն տնտեսության բոլոր ճյուղերի և սոցիալական ոլորտի կադրերի պատրաստման, այլև սահմանափակ տնտեսական հնարավորություններով բնակչության կրթական պահանջների բավարարման համար: Բացի դրանից, ժամանակակից սոցիալ-տնտեսական պայմանները, ուղղված շուկայական տնտեսությամբ մարդասիրական հասարակության կառուցմանը, նախատեսում են սպառողի պահանջների առավելագույն բավարարում, որը մեծացնում է հասարակության համար մասնագետների անհրաժեշտությունը:
34. Հեռանկարում ակնկալվում է միջին մասնագիտական կրթությամբ մասնագետների պահանջարկի աճ, որը պայմանավորված է տնտեսության արդյունաբերական հենքի նոր որակով վերաստեղծման անհրաժեշտությամբ: Միաժամանակ միջին մասնագիտական կրթությամբ մասնագետի գործառույթների էական ընդլայնումը պայմանավորված է աշխատանքում ներդրված տեղեկատվական տեխնոլոգիաներով և գործնականին ուղղորդված կադրերով ապահովման անհրաժեշտությամբ: Վերջիններս ունեն բարձր մասնագիտական որակավորում և բազմագործառութային կարողություններ, որն էլ պահանջում է Ն(Ա)ՄՄԿ ուսումնական հաստատությունների կրթական գործունեության նոր մոտեցումներ:
35. Ն(Ա)ՄՄԿ համակարգի արդիականացման ընթացքում գերակայող միտում է դառնում տվյալ համակարգի ինտեգրումը կրթության ոլորտի մյուս համակարգերին, որը կապված է ընդհանուր և մասնագիտական գիտելիքների, կարողությունների և հմտությունների սինթեզի հետ, համալիր միջառարկայական կապերի իրագործմամբ:
36. Ն(Ա)ՄՄԿ ուսումնական հաստատություններում ինտենսիվացման միտումներն իրականանում են մասնագիտական կրթության կատարելագործման համալիր մոտեցման հիման վրա: Ինտենսիվացման տակ պետք է հասկանալ մասնագիտական գործունեության համար ապագա մասնագետների պատրաստման առավելագույն արդյունավետության հասնելն ի հաշիվ սոցիալ-տնտեսական, մանկավարժական և հոգեբանական օրինաչափությունների և սկզբունքների համալիր զուգակցության:
37. Միջին մասնագիտական կրթության պայմաններում ինտենսիվացումը բնութագրվում է սովորողների ճանաչողական և մասնագիտական գործունեության ակտիվ համագործակցությամբ, միջին օղակի ապագա աշխատողների մոտ արտադրողական աշխատանքի նկատմամբ կայուն պատրաստակամության դաստիարակությամբ և զարգացմամբ: Հեռանկարում ինտենսիվացումն իրենից կներկայացնի մասնագիտական պատրաստման կատարելագործում՝ հարաբերությունների համալիր մոտեցման հիման վրա:
38. Ծրագրի իրականացմամբ նախատեսվում է ստեղծել Ն(Ա)ՄՄԿ բարեփոխված մի համակարգ, որը գրավիչ կլինի գործատուների, ինչպես նաև աշխատուժի համար և որը հիմնված կլինի սոցիալական գործընկերների միջև ակտիվ համագործակցության վրա: Օրակարգի առանցքային տարր է ոլորտի զարգացումը` այն դարձնելով առավել մատչելի և համահունչ մարզերի կարիքներին ու գյուղատնտեսության ոլորտին: 2017-2021 թթ-ի ընթացքում Ն(Ա)ՄՄԿ համակարգում նախատեսվում են մի շարք ծավալուն միջոցառումներ աշխատանքի վրա հիմնված ուսուցման, կարիերայի ուղղորդման և ենթակառուցվածքի զարգացման նոր ենթածրագրերի իրագործման միջոցով:
39. ՀՀ Կառավարությունը 2016 թ. հավանություն տվեց զբաղվածության կարգավորման 2017 թ. պետական ծրագրին և միջոցառումների ցանկին, համաձայն որի նախատեսվում է իրականացնել 21 միջոցառում: Դրանց համար պետական բյուջեից նախատեսվում է հատկացնել ավելի քան 2.000 միլիոն դրամ (նախատեսվում են նաև դոնոր կազմակերպությունների ներդրումներ): Բացի այդ, կիրականացվի «Աշխատանք փնտրող հաշմանդամների աշխատանքային վերականգնման մասնագիտական վերապատրաստման և խորհրդատվության ծառայություններ» միջոցառումը (2017թ. ֆինանսական միջոցների չափը՝ շուրջ 18,6 միլիոն դրամ):
40. Ձեռնարկատիրական մարդկային կապիտալը կարևոր ռազմավարական նշանակություն ունի Հայաստանի տնտեսության զարգացման համար, և այդ ուղղությամբ 2010թ. ի վեր երկիրն արձանագրել է զգալի առաջընթաց: Այդ թվում են՝ ավագ դպրոցներում ֆինանսական կրթության իրականացմանն ուղղված պետական միջոցառումները, համալսարանների և բիզնեսի համագործակցության զարգացումը, կանանց ձեռներեցության խթանմանն ուղղված քաղաքականության միջոցառումները և աջակցությունը ՓՄՁ-ների սկսնակ հիմնադիրների վերապատրաստմանը: Այս բոլոր ոլորտներում Կառավարությունը հաջողությամբ միավորել է իր ինստիտուցիոնալ աջակցության համակարգերն ու ռեսուրսները և ներգրավվել է միջազգային զարգացման աջակցության ծրագրերում, որպեսզի հասնի առավել արագ և կայուն առաջընթացի քաղաքականության այս թիրախների իրականացման գործում:
41. Ն(Ա)ՄՄԿ ոլորտի բարեփոխումների շրջանակներում ձեռներեցության ուսումնառության փորձնական ինտեգրումն ազգային ուսումնական պլաններին և դասավանդողների վերապատրաստումը աջակցության համակարգի կարևոր տարրերն են:
42. Ձեռներեցության ծրագրերը կարող են ներառել այնպիսի հարցեր, ինչպիսիք են`նորարարական բիզնես գաղափարները, բիզնես և ռազմավարական պլանավորումը, շուկայաբանությունը, ֆինանսավորումը, ինչպես նաև տեղեկատվական և հաղորդակցության տեխնոլոգիաների կիրառումը համապատասխան գործարար հմտություններ ձեռք բերելու համար: «Ձեռնարկատիրական ուսումնառություն» հասկացությունը կարիք ունի հետագա աջակցության` շեշտը դնելով նորարարական մոտեցումների վրա:
43. Ն(Ա)ՄՄԿ ոլորտի դասավանդողների և դասընթացավարների որակավորման պահանջներն աստիճանաբար աճում են, և դեռևս շատ անելիքներ կան մասնագիտական կարողությունների զարգացման ուղղությամբ: Դասավանդողների հիմնական կրթությունը պետք է բարելավվի, որպեսզի նրանց ապահովի կարիերայի առաջխաղացման համար անհրաժեշտ գիտելիքներով և հմտություններով: Դասավանդողների և դասընթացավարների որակավորման բարձրացման դասընթացները միշտ չէ, որ լիովին հարմարեցված են նրանց կարիքներին: Այսպիսով, նրանց հմտությունների շարունակական կատարելագործման խթաններն ու հնարավորությունները պետք է ուժեղացվեն: Այնուամենայնիվ, դասավանդողների վերապատրաստումը շարունակում է մնալ Կառավարության առանցքային գերակայությունը, և այդ ուղղությամբ բազմաթիվ միջոցառումներ են իրականացվում:
44. Ն(Ա)ՄՄԿ դասավանդողների պատրաստման համակարգը պահանջում է արմատական բարեփոխումների իրականացում: Կառավարությունը ներկայացրել է դասավանդողների հավաստագրման համակարգ` համալրված ընդհանուր մասնագիտական զարգացման քաղաքականություններով և ստաժի վրա հիմնված աշխատավարձի դրույքաչափերի տարբերակմամբ:
45. Ապահովելով կրթության համակարգի` արդեն իսկ արձանագրված ձեռքբերումների աստիճանական զարգացումն ու ընդլայնումը` կրթության առաջընթացն առավել նպատակային և արդյունավետ դարձնելու համար հետագա զարգացումները կիրականացվեն ստորև ներկայացվող բարեփոխումների հետևյալ հիմնական ծրագրային ուղղություններով.
46. **Կառուցվածքային-բովանդակային բարեփոխում,** որի ժամանակ առաջին հերթին կփոխվի կրթական հաստատությունների ցանցը: Ցանցի ստեղծումը նախատեսում է հորիզոնական գծով խոշորացում՝ Ն(Ա)ՄՄԿ ուսումնական հաստատությունների միավորում, որը հնարավորություն է տալիս օպտիմալացնել օգտագործվող տարածքները և ուսումնանյութական բազան, չօգտագործվող տարածքների ազատումը: Կրթական հաստատությունների ցանցի վերակազմակերպումը հաշվի է առնում ուղղահայաց փոփոխությունները: Ն(Ա)ՄՄԿ կմիավորվի և դրա հիմքի վրա կստեղծվեն բազմագործառութային ուսումնական հաստատություններ (ռեսուրս կենտրոններ), որոնք հնարավորություն կունենան իրականացնել բազմամակարդակ կրթական ծրագրեր՝ սկսած նախնական մասնագիտական (արհեստագործական) կրթական ծրագրերից մինչև միջին մասնագիտական բարձր մակարդակը: Ջանքերը պետք է կենտրոնացնել բարձր որակավորմամբ կադրերի պատրաստման համակարգի ստեղծմանը, ինչպես ի հաշիվ ուսումնական հաստատությունների մասնակցությանը միջազգային ծրագրերին, այնպես էլ՝ գործատուների ներգրավմանը Ն(Ա)ՄՄԿ հաստատությունների համագործակցությանը: Ստացված ռեսուրսները ցանցային փոխազդեցության շրջանակում կարող են օգտագործվել մասնագիտական կրթության հետագա զարգացմանը և որակավորված կադրերի պատրաստման որակի բարձրացմանը:
47. **Պետական-հասարակական կառավարման ամրապնդումը** մասնագիտական կրթության համակարգում կիրականացվի սոցիալական գործընկերության հայեցակարգի վերանայմամբ՝ ինստիտուցիանալ մակարդակով, ինչպես նաև բիզնեսի և ՄԿՈՒ համագործակցության մշակույթի զարգացմամբ:

Այս առումով պահանջարկված են կառավարման խորհուրդները, որոնց աշխատանքներում մասնակցում են գործատուներ, և կրթական հաստատությունների ու գործատուների միավորումների համագործակցության ձևերը՝ ըստ ոլորտների և տարածաշրջանների, ուսումնական հաստատության զարգացման ծրագրերի տեսանկյունից:

1. **Ծրագրային-բովանդակային արդիականացման** անհրաժեշտությունը պայմանավորված է գոյություն ունեցող պետական կրթական չափորոշիչների վերանայմամբ և նորերի ստեղծմամբ՝ հաշվի առնելով տարածաշրջանային զարգացման ծրագրերը: Այն նախատեսում է նաև մասնագիտությունների ցանկի վերանայում՝ տարածաշրջանային և ոլորտային զարգացմանը համապատասխան, հաշվի առնելով գոյություն ունեցող միջին մասնագիտական ուսումնական հաստատությունների ցանցը:

Նոր չափորոշիչները թելադրում են ոչ միայն սերտ համագործակցություն բիզնեսի հետ կրթական ծրագրերի մոդուլների բովանդակության մշակման ժամանակ, այլև որոշակի պահանջներ են ներկայացնում ուսումնանյութական բազայի առկայությանը:

Կրթական ծրագրերի բովանդակությունը պետք է անընդհատ ճշգրտվի աշխատաշուկայի պահանջներից ելնելով, այսինքն՝ համապատասխանի տնտեսության նոր պահանջներին:

Կատարելագործել և ստեղծել նոր մեխանիզմներ բիզնես-գործընկերներին ներգրավելու ուսումնական ծրագրերի փաթեթի մշակման, ճշգրտման և շրջանավարտների ամփոփոիչ ատեստավորման գործընթացներին:

Ն(Ա)ՄՄԿ բոլոր ուսումնական հաստատություններում ամփոփիչ ատեստավորումը կիրականացվի անկախ հանձնաժողովների կողմից, որոնց նախագահները և անդամները կլինեն բիզնեսի (գործատուների) ներկայացուցիչներ:

**5. Ուսումնական գործընթացի կազմակերպման նոր միջոցների և մոդելների մշակումը** աշխատատեղերում կապահովի աշխատաշուկայի պահանջներին և ուսուցման գործնական կողմնորոշման համապատասխան կրթության բովանդակության ժամանակակից թարմացումը՝ պետություն-մասնավոր գործընկերության հետագա զարգացման նպատակով, այդ թվում և Ն(Ա)ՄՄԿ հաստատությունների և արտադրական ուսումնական կենտրոնների հիման վրա:

Ուսուցման գործընթացի կազմակերպումը նախատեսում է աշխատատեղում և մասնագիտական գործունեության ընթացքում ուսուցման ծավալի ավելցում:

Այս մոդելների զարգացման փուլում առանցքային գործոններ են ձեռնարկությունների ներկայացուցիչների ներգրավումն ուսուցման գործընթացին և վարպետային ուսուցման զարգացումը: Սա կապահովի ձեռներեցության, պետության և ուսումնական հաստատությունների ռեսուրսների միավորմանը՝ Ն(Ա)ՄՄԿ համակարգի զարգացման համար և կնպաստի կադրերի պատրաստման առկա ռեսուրսների օգտագործման արդյունավետության բարձրացմանը:

**6. Գիտելիքների գնահատման վերահսկման ձևերի բարելավում**: Ն(Ա)ՄՄԿ համակարգի փոփոխությունները աշխատաշուկայի և հասարակության ժամանակակից պահանջներին համապատասխան պետք է ուղեկցվի ուսուցման ռազմավարության, ուսանողների գիտելիքների և կարողությունների գնահատման և վերահսկման փոփոխություններով:

Նոր ուղենիշները թելադրում են ուսումնական պլաններում ընդգրկել մեծ թվով ընտրովի դասընթացներ, ուսումնական գործընթացի ակտիվացում, ուսանողի ինքնուրույն աշխատանքի արդյունքների արդյունավետության բարձրացում:

ECTS գնահատման կրեդիտային համակարգի ներդրման գործընթացը ենթադրում է սովորողների գիտելիքների և կարողությունների գնահատման որակական փոփոխություններ, դասավանդողի վերահսկող գործառույթից անցում ուսանողի ճանաչողական ակտիվությունը խթանողի գործառույթի, ինչպես նաև դասընթացի գնահատման ձևավորման ժամանակ ուսանողի ինքնավերահսկման հնարավորություն:

Կշարունակվի ECTS համակարգի փորձնական ներդրումը մասնագիտական կրթության համար՝ ուսուցման արդյունքների ճանաչման մեխանիզմների շրջանակում (այդ թվում և ցանցային ուսուցման, ուսուցման հետագծի փոփոխման շրջանակներում) և ուսուցման ծրագրերի նախագծման համար:

7. **Կրթական վեբ տեխնոլոգիաների ներդրումը:** Ժամանակի մարտահրավերները պահանջում են կրթական ընթացակարգերի և գործընթացի կազմակերպման օպտիմալացում, առավել քիչ միջոցների և ռեսուրսների օգտագործմամբ, սակայն առավել արդյունավետ կերպով նույն նպատակներին հասնելու հնարավորություն: Վերոնշյալ փոփոխությունները հնարավոր են դառնում Ն(Ա)ՄՄԿ ոլորտում հեռավար ուսուցման ներդրմամբ, որը կխթանի նոր մեթոդների և մեխանիզմների կիրառումը, մասնագետների կարողությունների զարգացումը և կբարձրացնի կրթության որակը և ուսուցման մատչելիությունը՝ նպաստելով կրթական բաց տարածքի ձևավորմանը:

**8. Ն(Ա)ՄՄԿ համակարգի միջազգայնացումը** ենթադրում է այնպիսի պայմանների ստեղծում, որոնք կնպաստեն շրջանավարտների մասնագիտական որակավորումների միջազգային աշխատաշուկայի պահանջներին համապատասխանության մակարդակի բարձրացում, մասնավորապես պետական կրթական չափորոշիչների հետագա վերանայում մասնագիտությունների միավորման մասով, ապահովելով փափուկ կարողությունների յուրացումը համաշխարհային տնտեսության համար: Մասնագիտական վարպետության «Աշխարհի հմտություններ-Հայաստան» (WorldSkills Armenia) շարժման հետագա զարգացումը կամրապնդի միջազգային գործընկերային կապերը մասնագիտական կրթական կազմակերպությունների հետ՝ միասնական կրթական ծրագրերի ստեղծման և իրականացման, ինչպես նաև միջազգային հետազոտությունների ու միջոցառումների մասնակցության մասով:

**9. Երիտասարդության զբաղվածության և ձեռներեցային գործունեության խթանում.** Ներկայիս գործարար միջավայրը, որում գործում են ձեռնարկությունները, պահանջում է արագ փոփոխություններ և շարունակական զարգացում: Այս դինամիկ և անկանխատեսելի միջավայրում ձեռնարկատիրությունն ու նորարարությունը մրցունակության հիմքն են, որոնք կարող են ընդլայնել նոր լուծումների կիրառումը և բավարարել ձեռնարկությունների կարիքները: Ձեռնարկատիրական կրթության ներդրումն իր հերթին նպատակաուղված է ուսանողների նախաձեռնողականության և ձեռներեցության զարգացմանը՝ օգնելով նրանց ծրագրերի իրականացմանը թե՛ աշխատանքային և թե՛ առօրյան կյանքում: Այն խթանում է ստեղծագործական և նորարական մոտեցումները՝ տալով Ն(Ա)ՄՄԿ ուսանողներին սեփական նախագծերը սահմանելու, պլանավորելու և կառավարելու հնարավորություն: Ն(Ա)ՄՄԿ հաստատությունները պետք է ուղղեն հետագա ջանքերը ուսանողների ձեռնարկատիրական ներուժի բացահայտմանը մասնագիտական ուսուցման ընթացքում, նպաստելով ձեռնարկատիրական փորձարարության ու նորարարության զարգացմանն երկրում և տարածաշրջաններում: Ն(Ա)ՄՄԿ ուսանողների համար համապատասխան ուսումնական ծրագրերի բացակայությունը, ինչպես նաև ինտերակտիվ դասընթացների վարման նպատակով մեթոդաբանական ցուցումների ոչ լիարժեք լինելը բարդացնում են ձեռնարկատիրական հմտությունների ուսուցումն ու զարգացումը Ն(Ա)ՄՄԿ հաստատությունների համար:

10. **Մարդկային ռեսուրսների զարգացման ռազմավարություն:** Ժամանակակից տնտեսության պայմաններում մարդկային ռեսուրսների զարգացումը մշտական գործընթաց է` պայմանավորված գործարար միջավայրով և բազմաթիվ փոփոխություններով: Ուսուցման կամ վերապատրաստման անհրաժեշտություն կարող է ծագել ընթացիկ գործընթացների կատարելագործման, նոր համակարգի ներդրման կամ գործընթացի կիրառման դեպքում: Այլ բնույթի աշխատանքի կատարման համար անհրաժեշտ նոր ունակությունների ձեռքբերումը կարող է կախված լինել ոլորտի ընդլայնման հետ: Երբեմն այն կարող է կախված լինել նաև կազմակերպության աշխատանքի բնույթի փոփոխությունից: Այդ նպատակով, համագործակցելով գործարար ոլորտի և հանրապետության առաջատար բուհերի հետ, Ն(Ա)ՄՄԿ ուսումնական հաստատություններում դասավանդողների համար մշակել մասնագիտական և մանկավարժական վերապատրաստման ծրագրեր` համապատասխան հավաստագրմամբ: Այն ապահովում է դասավանդողների շարունակական մասնագիտական զարգացում և թույլ կտա շարունակելու կրթական գործունեությունը հասարակության առջև ծառացած նոր սոցիալ-տնտեսական և իրավական հիմնախնդիրներին համահունչ:

1. **ԾՐԱԳՐԻ ԻՐԱԿԱՆԱՑՈՒՄԻՑ ԱԿՆԿԱԼՎՈՂ ԱՐԴՅՈՒՆՔՆԵՐԸ**
2. Ն(Ա)ՄՄԿ ոլորտի 2017-2021թթ. բարեփոխումների իրականացման հիմնական ակնկալվող արդյունքներն են`
   1. Ն(Ա)ՄՄԿ ուսումնական հաստատությունների ներքին որակի ապահովման համակարգերի ստեղծում՝ եվրոպական չափանիշներին համապատասխան,
   2. ուսումնական հաստատությունների դասավանդողների և ուսուցման վարպետների մասնագիտական կարողությունների հզորացում,
   3. արտադրություններում աշխատող մասնագետների՝ Ն(Ա)ՄՄԿ ուսումնական հաստատություններ մուտքի խրախուսում և բոլոր դասախոսների համար համապատասխան կազմակերպություններում մասնագիտական վերապատրաստումների կազմակերպում,
   4. Ն(Ա)ՄՄԿ ուսումնական հաստատությունների շենքային և նյութատեխնիկական հագեցվածության բարելավում,
   5. գիտելիքների կրեդիտների կուտակման և փոխանցման համակարգի ներդնում,
   6. Ն(Ա)ՄՄԿ կառավարման տեղեկատվական համակարգերի ստեղծում,
   7. Ն(Ա)ՄՄԿ ոլորտի ֆինանսավորման նոր մեխանիզմների ներդրում,
   8. Ն(Ա)ՄՄԿ ցանցային կրթական համակարգերի ստեղծում և համագործակցային միջավայրի ձևավորում,
   9. Ն(Ա)ՄՄԿ համակարգում գործատուների ներգրավում ուսումնական գործընթացում, սոցիալական գործընկերության ամրապնդում և նոր որակի հաղորդում,
   10. ձեռներեցության կրթության իրականացում Ն(Ա)ՄՄԿ ուսումնական հաստատություններում,
   11. Ն(Ա)ՄՄԿ ուսումնական հաստատությունների ձեռնարկատիրական գործունեության հնարավորությունների և ձևերի ընդլայնում՝ ստեղծելով համապատասխան մեխանիզմներ, հիմնավոր և բարենպաստ նախապայմաններ,
   12. մասնագիտական կրթության համակարգում աշխատանքի վրա հիմնված կրթական համակարգի տարրերի կիրառման հնարավորությունների ընդլայնում, ինչը թույլ կտա գործատուներին ներգրավված լինել կրթական գործընթացներում, ուսումնական հաստատությունների հետ համատեղ մասնակցել նորարարական նախագծերին և բարելավել սեփական տեխնոլոգիաներն ու արտադրանքը,
   13. արհեստագործական և միջին մասնագիտական ներառական կրթական ծրագրերի ներդրում:
3. **ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐ**
4. Տարածքային զարգացման անհամաչափության հաղթահարումը կարևոր է երկրի ներուժն առավելագույնս արդյունավետ օգտագործելու, ինչպես նաև երկրի կայուն ու անվտանգ առաջըն­թացի համար:
5. Ծրագրի իրականացումը կնպաստի տարածքային զարգացման ընդհանուր նպատակների և գերա­կա­յու­թյունների իրագործմանը:
6. Ծրագրով սահմանված ուղղությունները համա­հունչ են ՀՀ Կառավարության 2017-2022թթ. գործունեության ծրագրի դրույթներին, ինչպես նաև ՀՀ Կառավարության համապատասխան որոշումներով հաստատված` ՀՀ մարզերի սոցիալ-տնտեսական զարգացման ծրագրերին:
7. **ԾՐԱԳՐԻ ԻՐԱԿԱՆԱՑՈՒՄԸ, ՄՈՆԻԹՈՐԻՆԳԸ ԵՎ ԳՆԱՀԱՏՈՒՄԸ**
8. Ծրագրի իրականացման պատասխանատուն և համակարգողը Հայաստանի Հանրապետության Կրթության և գիտության նախարարությունն է:
9. Ծրագիրն իրականացվում է ՀՀ Կրթության և գիտության նախարարության կողմից հաստատված տարեկան միջոցառումների ժամանակացույցի միջոցով: Տարեկան միջոցառումների ժամանակացույցի մշակումը և իրականացումը կկատարվեն պետական, միջազգային և հասարակական կազմակերպությունների մասնակցությամբ:
10. Ծրագրի և դրա իրականացման միջոցառումների ժամանակացույցով սահմանված գործողությունները կիրականացվեն առանձին ծրագրերի միջոցով, որոնք կներկայացվեն ՀՀ պետական միջնաժամկետ ծախսային ծրագրերում և պետական բյուջեում: Ծրագրերի մշակումը և իրականացումը կկատարվեն պետական, միջազգային և հասարակական կազմակերպությունների, ինչպես նաև սոցիալական գործընկերների ակտիվ մասնակցությամբ: Ծրագրերի ցանկում կընդգրկվեն բոլոր շահառուների կողմից իրականացվող ծրագրերը, որոնք համահունչ են Ն(Ա)ՄՄԿ ոլորտի զարգացման նպատակներին: Ծրագրի իրականացման համար ֆինանսավորման աղբյուրները կարող են լինել ՀՀ պետական բյուջեն, միջազգային և դոնոր կազմակերպությունների ներդրումները, հնարավոր վարկային միջոցները, օրենքով չարգելված այլ աղբյուրները:
11. ՀՀ Կրթության և գիտության նախարարությունն ապահովում է ծրագրի մոնիթորինգի և գնահատման մասնակցային ու թափանցիկ գործընթացը: Նախարարությունը կմշակի և կներդնի ծրագրի տեղեկատվական համակարգ, որտեղ կարտացոլվի համապարփակ տեղեկատվություն ինչպես պետական, այնպես էլ միջազգային և այլ կազմակերպությունների կողմից ծրագրի շրջանակներում իրականացվող քայլերի վերաբերյալ:
12. Ծրագրի ընդհանուր մոնիթորինգը և գնահատումը կիրականացվեն սահմանված արդյունքային ցուցանիշների հիման վրա` «բազային տարի-հաշվետու տարի» համեմատության մեջ: Միաժամանակ, 2017 թ. կմշակվի և կհաստատվի Ն(Ա)ՄՄԿ ոլորտի ոչ-ֆինանսական արդյունքային ցուցանիշների ամբողջական համակարգը` դրանց հաշվարկման և ձեռքբերման մեթոդաբանությունն ու դասակարգումը համապատասխանեցնելով միջազգային ընդունված չափանիշներին: Տվյալների հիմնական աղբյուր կծառայեն ՀՀ Ազգային վիճակագրական ծառայության պաշտոնական հրապարակումները: Ըստ անհրաժեշտության` կիրականացվեն համապատասխան հետազոտություններ` ներգրավելով միջազգային և հասարակական կազմակերպություններ:
13. Մոնիթորինգի ցուցանիշները կհավաքագրվեն և կվերլուծվեն տարածքային (ըստ մարզերի) կտրվածքներով: Ծրագրի մոնիթորինգի ցուցանիշների վերաբերյալ կհրապարակվեն տարեկան հաշվետվություններ, իսկ ծրագրի գնահատումը կիրականացվի յուրաքանչյուր տարի` տվյալ տարվա ընթացքում կատարողականի հաշվետվության հիման վրա:
14. ՀՀ Կրթության և գիտության նախարարությունը յուրաքանչյուր տարի հրապարակում է ծրագրի կատարողականի հաշվետվությունը, ինչպես նաև տարեկան արդյունքները հաշվետվության ձևով ներկայացնում է ՀՀ կառավարություն:
15. **ԾՐԱԳՐԻ ԻՐԱԿԱՆԱՑՄԱՆ ՌԻՍԿԵՐԸ ԵՎ ԴՐԱՆՑ ՆՎԱԶԵՑՄԱՆՆ ՈՒՂՂՎԱԾ ՔԱՅԼԵՐԸ**
16. Ծրագրի արդյունավետ իրականացման խոչընդոտ հանդիսացող ռիսկերն են.
    1. Քաղաքական ռիսկերը` անհրաժեշտ իրավական, կազմակերպչական, կառուցվածքային և բյուջետային աջակցության ապահովման տեսանկյունից, կառավարման գործընթացի հիմնական դերակատարների կողմից անհրաժեշտ աջակցության բացակայությունը: Այս ռիսկերի նվազեցման առումով նախատեսվում է բարձրացնել շահառուների ներգրավվածությունը ՄԿՈՒ համակարգում, այդ թվում՝ կրթության կառավարման գործընթացներում:
    2. Ֆինասնական ռեսուրսների ոչ բավարար մակարդակի կամ բացակայության ռիսկը, որին հանգեցնում է որակական ու քանակական տեսակետից միջոցների համախմբման և օգտագործման մեխանիզմների բացակայությունը: Ռիսկը նվազեցնելու համար նախատեսվում է բարձրացնել Ն(Ա)ՄՄԿ ոլորտի ծախսային արդյունավետությունը, մշակել ներդրումային քաղաքականություն` ներգրավելով մասնավոր հատվածին, միջազգային ու դոնոր կազմակերպություններին:
    3. Ծրագրի իրականացման և համակարգման աշխատանքների համար ոչ բավարար կարողություն: Այս ռիսկը նվազեցնելու համար նախատեսվում է մշակել և իրականացնել կարողությունների հզորացման ծրագրեր` միջազգային և դոնոր կազմակերպությունների մասնագիտական և ֆինանսական աջակցությամբ:
    4. Դիմադրություններ նորարարություններին և նոր գաղափարներին: Ռիսկը նվազեցնելու համար նախատեսվում է ընդլայնել մասնակցությունը միջազգային ցանցերում, ինչպես նաև ապահովել մասնակցությունը Ն(Ա)ՄՄԿ միջազգային մրցույթներում:

**ԺԱՄԱՆԱԿԱՑՈՒՅՑ**

**ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԵՎ ՄԻՋԻՆ ՄԱՍՆԱԳԻՏԱԿԱՆ ԿՐԹՈՒԹՅԱՆ ԵՎ ՈՒՍՈՒՑՄԱՆ**

**2017-2021 ԹՎԱԿԱՆՆԵՐԻ ԲԱՐԵՓՈԽՈՒՄՆԵՐԻ ԾՐԱԳՐԻ ԵՎ ԴՐԱ ԻՐԱԿԱՆԱՑՄԱՆ ՄԻՋՈՑԱՌՈՒՄՆԵՐԻ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Հ/հ** | **Միջոցառումը** | **Վերստուգելի չափանիշը** | **Ակնկալվող արդյունքը** | **Պատասխանատու** | **Համակատարող** | **Կատարման ժամկետը** | **ֆինանսավորումը** |
| **1** | **2** | 3 | 4 | 5 | 6 | 7 | 8 |
| **Ծրագրային ուղղությունը (ԾՈՒ) 1. Կառուցվածքային-բովանդակային բարեփոխում** | | | | | | | |
| **1.1** | Ն(Ա)ՄՄԿ հաստատությունների քարտեզագրում ըստ ընտրված չափանիշների (օր. իրականացվող մասնագիտությունների ցանկի, դաասավանդող կազմի և ուսունողների թվաքանակների, օգտագործվող տարածքների և այլն) | Ն(Ա)ՄՄԿ հաստատությունների քարտեզ | Քարտեզագրված են Ն(Ա)ՄՄԿ հաստատությունները՝ ըստ ընտրված չափանիշների | ՀՀ ԿԳՆ | Ն(Ա)ՄՄԿ հաստատություններ | 2017-2018թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **1.2** | Ն(Ա)ՄՄԿ ոլորտի նոր կառուցակարգի ստեղծում | Հաստատված նոր կառուցակարգ | Կառուցակարգը ներդրված է և գործում է կրթական համակարգում | ՀՀ ԿԳՆ |  | 2018-2019թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **1.3** | Ցանցերի ստեղծում, Ն(Ա)ՄՄԿ հաստատությունների հորիզոնական գծով խոշորացում | Տարածաշրջանային քոլեջների, ըստ ոլորտների և ծառայությունների մատուցման ցանցեր | Ստեղծված և գործուն ցանցեր | ՀՀ ԿԳՆ |  | 2019-2020թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **1.4** | Ն(Ա)ՄՄԿ ոլորտում ռեսուրս կենտրոնների ստեղծում | Հաստատված ռեսուրս կենտրոններ | Ռեսուրս կենտրոնները ստեղծված են և գործում են | ՀՀ ԿԳՆ |  | 2018-2020թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **1.5** | Ն(Ա)ՄՄԿ ոլորտում հանրակացարանային համալիրների ստեղծում | Ստեղծված հանրակացարանային համալիրներ | Հանրակացարանային համալիրները ստեղծված են և գործում են | ՀՀ ՖՆ | ՀՀ ԿԳՆ | 2019-2021 | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **1.6** | Ն(Ա)ՄՄԿ ոլորտում կարիերայի ուղղորդման կենտրոնների ստեղծում և ներդրում | Ներդրված և գործուն կարիերայի ուղղորդման կենտրոններ | Ն(Ա)ՄՄԿ ոլորտում կարիերայի ուղղորդման կենտրոններ գործում են | **ՀՀ ԱՍՀՆ** | **ՀՀ ԿԳՆ,** Ն(Ա)ՄՄԿ հաստատություններ | **2017-2021թթ.** | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **1.7** | Ն(Ա)ՄՄԿ ոլորտում աշխատանքի տեղավորման ծառայությունների համակարգի ստեղծում և ներդրում | Ներդրված և գործուն աշխատանքի տեղավորման ծառայությունների համակարգ | Ն(Ա)ՄՄԿ ոլորտում աշխատանքի տեղավորման ծառայությունների համակարգը գործում է | **ՀՀ ԱՍՀՆ** |  | **2017-2021թթ.** | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **ԾՈՒ 2. Պետական-հասարակական կառավարման ամրապնդում** | | | | | | | |
| **2.1** | Ն(Ա)ՄՄԿ ոլորտի օրենսդրական դաշտը կարգավորող, այդ թվում՝ ներառական կրթության, իրավական հիմքի ուսումնասիրություն և առաջարկությունների ներկայացում | Հաստատված իրավական փաստաթղթեր | Իրավական հիմքերի առկայություն | ՀՀ ԿԳՆ |  | 2017-2018թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **2.2** | Ն(Ա)ՄՄԿ ոլորտում որակավորումների առկա և հեռանկարային պահանջարկի որակական և քանակական կանխատեսման գործիքակազմի և տեխնոլոգիաների մշակում | Մշակված գործիքակազմ և տեխնոլոգիաներ | ՀՀ ԱՍՀՆ առկա են Ն(Ա)ՄՄԿ ոլորտում որակավորումների առկա և հեռանկարային պահանջարկի որակական և քանակական կանխատեսման գործիքակազմ և տեխնոլոգիաներ | ՀՀ ԱՍՀՆ | ՀՀ ԿԳՆ, | 2017-2019թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **2.3** | Սոցիալական համագործակցության հայեցակարգի վերանայում | Հաստատված հայեցակարգ | Սոցիալական համագործակցության հայեցակարգը վերանայված է | ՀՀ ԿԳՆ | ՄԿՈՒԶԱԽ-ի անդամներ | 2017-2018թթ. |  |
| **2.4** | Սոցիալական գործընկերների կողմից հետադարձ կապի ապահովման մեխանիզմների վերանայում՝ Ն(Ա)ՄՄԿ ուսումնառության արդյունքների ճանաչման տեսանկյունից | Վերանայված մեխանիզմներ | Սոցիալական գործընկերները մասնակցում են Ն(Ա)ՄՄԿ ամփոփիչ ավարտական քննություններին | ՀՀ ԿԳՆ | ՄԿՈՒԶԱԽ-ի անդամներ | 2018-2019թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **2.5** | Ն(Ա)ՄՄԿ հաստատությունների վարկանիշավորման համակարգի ստեղծում և ներդրում | Ստեղծված և ներդրված վարկանիշավորման համակարգ | Գործում է Ն(Ա)ՄՄԿ հաստատությունների վարկանիշավորման համակարգը | ՀՀ ԿԳՆ | ՄԿՈՒԶԱԽ-ի անդամներ | 2018-2020թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **ԾՈՒ 3. Ծրագրային-բովանդակային արդիականացում** | | | | | | | |
| **3.1** | Ն(Ա)ՄՄԿ պետական կրթական չափորոշիչների և դրանց համապատասխան ուսումնական ծրագրերի մշակում և վերանայում | Մշակված կամ վերանայված չափորոշիչ, ծրագիր | Մշակվել և վերանայվել են Ն(Ա)ՄՄԿ կրթական չափորոշիչները և ուսումնական ծրագրերը՝ այդ թվում տարածաշրջանային և ոլորտային բաղադրիչներին համապատասխան, մշակվել են աշխատանքի վրա հիմնված կրթական ծրագրեր | ՀՀ ԿԳՆ | ԿԱԻ | 2017-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **3.2** | Ն(Ա)ՄՄԿ որակավորումների չափորոշիչների մշակում | Մշակված որակավորման չափորոշիչ | Մշակվել և հաստատվել են Ն(Ա)ՄՄԿ որակավորման չափորոշիչներ | ՀՀ ԱՍՀՆ | ՀՀ ԿԳՆ,  ՀՀ առևտրաարդյունաբերական պալատ | 2018-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **3.3** | Ըստ տարածաշրջանների զարգացմանն ուղղված Ն(Ա)ՄՄԿ մասնագիտությունների և որակավորումների ցանկի մշակում | Մշակված Ն(Ա)ՄՄԿ մասնագիտությունների և որակավորումների ցանկ | Մշակվել և հաստատվել են Ն(Ա)ՄՄԿ մասնագիտությունների և որակավորումների ցանկը | ՀՀ ԿԳՆ | ՀՀ մարզպետարաններ, Ն(Ա)ՄՄԿ հաստատություններ | 2018-2019թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **3.4** | Ն(Ա)ՄՄԿ նոր տիպի չափորոշիչների մշակման հայեցակարգի և մեխանիզմների ստեղծում | Մշակված հայեցակարգ և մեխանիզմներ | Մշակվել և հաստատվել են Ն(Ա)ՄՄԿ նոր տիպի չափորոշիչների մշակման հայեցակարգ և մեխանիզմներ | ՀՀ ԿԳՆ | ՀՀ մարզպետարաններ, Ն(Ա)ՄՄԿ հաստատություններ | 2018-2019թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **ԾՈՒ 4. Ուսումնական գործընթացի կազմակերպման նոր միջոցների և մոդելների մշակում** | | | | | | | |
| **4.1** | Ն(Ա)ՄՄԿ ոլորտում աշխատանքի վրա հիմնված ուսումնական գործընթացի կազմակերպման հայեցակարգի և մեխանիզմների մշակում | Մշակված հայեցակարգ և մեխանիզմներ | Մշակվել և հաստատվել են Ն(Ա)ՄՄԿ աշխատանքի վրա հիմնված ուսումնական գործընթացի կազմակերպման հայեցակարգը և մեխանիզմները | ՀՀ ԿԳՆ | ԿԱԻ, Ն(Ա)ՄՄԿ հաստատություններ | 2017-2018թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **4.2** | Ն(Ա)ՄՄԿ ոլորտում աշխատանքի վրա հիմնված ուսումնական համակարգի ներդրում | Ներդրված համակարգ | Նոր համակարգը փորձարկվել է ընտրված Ն(Ա)ՄՄԿ հաստատություններում | ՀՀ ԿԳՆ | ԿԱԻ, Ն(Ա)ՄՄԿ հաստատություններ | 2018-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **4.3** | Ն(Ա)ՄՄԿ ոլորտում աշխատանքի վրա հիմնված ուսումնամեթոդական նյութերի և ձեռնարկների մշակում | Մշակված ուսումնամեթոդական նյութեր և ձեռնարկներ | Ն(Ա)ՄՄԿ հաստատություններում առկա են տպագրված և/կամ թվայնացված աշխատանքի վրա հիմնված ուսումնամեթոդական նյութեր և ձեռնարկներ | ՀՀ ԿԳՆ | ԿԱԻ, Ն(Ա)ՄՄԿ հաստատություններ | 2018-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **4.4** | Ն(Ա)ՄՄԿ ոլորտում ներառական կրթության իրականացման հայեցակարգի և ներդրման մեխանիզմների մշակում | Մշակված հայեցակարգ և մեխանիզմներ | Մշակվել և հաստատվել են Ն(Ա)ՄՄԿ ոլորտում ներառական կրթության իրականացման հայեցակարգը և ներդրման մեխանիզմները | ՀՀ ԿԳՆ | ԿԱԻ, ՀՀ ԱՍՀՆ, ՀՀ ԱՆ | 2018-2019թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **ԾՈՒ 5. Գիտելիքների գնահատման վերահսկման ձևերի բարելավում** | | | | | | | |
| **5.1** | Ն(Ա)ՄՄԿ ոլորտում ուսուցման արդյունքների ճանաչման մխանիզմների մշակում | Մշակված Ն(Ա)ՄՄԿ ուսուցման արդյունքների ճանաչման մխանիզմներ | Ն(Ա)ՄՄԿ ուսուցման արդյունքների ճանաչման մխանիզմները մշակված են | Որակի ապահովման ազգային կենտրոն | ՀՀ ԿԳՆ | 2017-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **5.2** | Ն(Ա)ՄՄԿ որակի ապահովման համակարգի ստեղծում և ներդրում | Ներդրված Ն(Ա)ՄՄԿ որակի ապահովման համակարգ | Ներդրված է Ն(Ա)ՄՄԿ որակի ապահովման համակարգը | Որակի ապահովման ազգային կենտրոն | ՀՀ ԿԳՆ | 2017-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **ԾՈՒ 6. Կրթական վեբ տեխնոլոգիաների ներդրումը** | | | | | | | |
| **6.1** | Ն(Ա)ՄՄԿ ոլորտում կրթական վեբ տեխնոլոգիաների ներդրման հայեցակարգի և աշխատակարգերի մշակում | Մշակված հայեցակարգ և աշխատակարգեր | Կրթական վեբ տեխնոլոգիաների աշխատակարգերը գործում են | ԿՏԱԿ | ՀՀ ԿԳՆ | 2018-2019թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **6.2** | Ն(Ա)ՄՄԿ ոլորտում տեղեկատվական կառավարման համակարգերի ստեղծում | Ստեղծված տեղեկատվական կառավարման համակարգեր բոլոր Ն(Ա)ՄՄԿ հաստատություններում | Ն(Ա)ՄՄԿ հաստատություններում ստեղծվել և գործում են տեղեկատվական կառավարման համակարգեր | ԿՏԱԿ | ՀՀ ԿԳՆ | 2018-2020թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **6.3** | Ն(Ա)ՄՄԿ ոլորտում առցանց ռեսուրսների մշակում | Մշակված առցանց ռեսուրսներ՝ այդ թվում գրադարաններ, էլեկտրոնային դասընթացներ, օժանդակ նյութեր | Առկա և հասանելի են առցանց ռեսուրսները | ԿՏԱԿ | ՀՀ ԿԳՆ, ԿԱԻ | 2018-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **ԾՈՒ 7. Ն(Ա)ՄՄԿ համակարգի միջազգայնացումը** | | | | | | | |
| **7.1** | Ն(Ա)ՄՄԿ մասնագետների պատրաստման չափորոշիչների ներդաշնակեցում <<Աշխարհի հմտություններ>> շարժման մեխանիզմների միջոցով | Ներդաշնակեցված Ն(Ա)ՄՄԿ չափորոշիչներ | <<Աշխարհի հմտություններ. Հայաստան>> ներկայացուցչությունը գործում է՝ իրականացնելով Ն(Ա)ՄՄԿ չափորոշիչների ներդաշնակեցման շարունակական գործընթաց | ՄԿՈՒԶԱԿ | ՀՀ ԿԳՆ | 2017-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **7.2** | <<Աշխարհի հմտություններ. Հայաստան>> ազգային փուլի անցկացում՝ Ն(Ա)ՄՄԿ հմտությունների համատեղ վարժանքների կազմակերպման միջոցով | <<Աշխարհի հմտություններ>> միջազգային չափանիշներին համապատասխան տարեկան ազգային մրցույթի արդյունքներ | Տարվա կտրվածքով կազմակերպվել է <<Աշխարհի հմտություններ. Հայաստան>> ազգային փուլի մրցույթը | ՄԿՈՒԶԱԿ | ՀՀ ԿԳՆ | 2018-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **7.3** | <<Աշխարհի հմտություններ>> Ն(Ա)ՄՄԿ հմտությունների միջազգային մրցութային փուլին մասնակցություն | <<Աշխարհի հմտություններ>> միջազգային մրցույթին ազգային թիմի մասնակցության արդյունքներ | Հայաստանի ազգային թիմը մասնակցել է <<Աշխարհի հմտություններ>> Ն(Ա)ՄՄԿ հմտությունների միջազգային մրցույթին | ՄԿՈՒԶԱԿ | ՀՀ ԿԳՆ | 2018-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **ԾՈՒ 8. Երիտասարդության զբաղվածության և ձեռներեցային գործունեության խթանում** | | | | | | | |
| **8.1** | Ձեռնարկատիրական կրթության զարգացման հայեցակարգի մշակում | Մշակված հայեցակարգ | Հայեցակարգում ներառված են Ն(Ա)ՄՄԿ մակարդակում իրականացվող գործընթացները | ՄԿՈՒԶԱԿ | ՀՀ ԿԳՆ | 2017թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **8.2** | Ն(Ա)ՄՄԿ կրթական չափորոշիչներում ձեռներեցության մոդուլի մշակում և ներդրում | Մշակված և ներդրված ձեռներեցության մոդուլ | Առկա է ձեռներեցության մոդուլը Ն(Ա)ՄՄԿ կրթական չափորոշիչներում | ՄԿՈՒԶԱԿ | ՀՀ ԿԳՆ | 2017-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **8.3** | Ն(Ա)ՄՄԿ ոլորտում ձեռնարկատիրական կարողությունների զարգացմանն ուղղված ուսումնամեթոդական նյութերի և ձեռնարկների մշակում և փորձարկում | Մշակված և փորձարկված ուսումնամեթոդական նյութեր և ձեռնարկներ | Ն(Ա)ՄՄԿ հաստատություններում առկա են տպագրված և/կամ թվայնացված ուսումնամեթոդական նյութեր և ձեռնարկներ | ՄԿՈՒԶԱԿ | ՀՀ ԿԳՆ | 2017-2019թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **8.4** | Ն(Ա)ՄՄԿ դասավանդողների և կառավարում իրականացնողների վերապատրաստում՝ ձեռներեցության մոդուլով | Վերապատրաստված մասնագետներ | Ն(Ա)ՄՄԿ հաստատություններում առկա են վերապատրաստված մասնագետներ | ՄԿՈՒԶԱԿ | ՀՀ ԿԳՆ | 2018-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **ԾՈՒ 9. Մարդկային ռեսուրսների զարգացման ռազմավարություն** | | | | | | | |
| **9.1** | Ն(Ա)ՄՄԿ ոլորտում վերապատրաստման համակարգի մեխանիզմների վերանայում | Վերապատրաստման համակարգի վերանայված կարգ | Ներդրված և գործուն Ն(Ա)ՄՄԿ վերապատրաստման համակարգ | ՀՀ ԿԳՆ | ԿԱԻ | 2017-2019թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **9.2** | Ն(Ա)ՄՄԿ ոլորտի մարդկային ռեսուրսների շարունակական վերապատրաստման դասընթացների կազմակերպում | Վերապատրաստված մասնագետներ | Ն(Ա)ՄՄԿ հաստատությունների տնօրենները, փոխտնօրենները, կառավարման խորհրդի անդամները, մասնագետները և ուսումնական վարպետները վերապատրաստված են | ՀՀ ԿԳՆ | ԿԱԻ | 2017-2021թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |
| **9.3** | Վերապատրաստումների արդյունավետության բարձրացման կառուցվածքի և ձևաչափի մշակում | Ներդրված մշտադիտարման համակարգ | Որակի կենտրոնների գործառույթների մշակում և ներդրում | ՀՀ ԿԳՆ | ԿԱԻ | 2017-2019թթ. | ՀՀ պետական բյուջե, ՀՀ օրենքով չարգելված ֆինանսական այլ միջոցներ |